stanford-oval/wikipedia huggingface dataset:
Dioksolaani

| Dioksolaani |
| --- | --- |


Tunnisteet
IUPAC-nimi:  1,3-dioksolaani
CAS-numero:  646-06-0
PubChem CID:  12586
SMILES:  C1COCO1
Ominaisuudet
Molekyylikaava:  C3H3O2
Moolimassa:  74,078 g/mol
Sulamispiste:  -26,4 
Kiehumispiste:  78 °C
Tiheys:  1,06 g/cm3
Liukoisuus veteen:  Liukenee erittäin hyvin veteen
Dioksolaani ((C2H6O2) eli 1,3-dioksolaani on heterosyklisiin asetaaleihin kuuluva orgaaninen yhdiste. Yhdistettä voidaan käyttää esimerkiksi liuottimena.
Ominaisuudet

Huoneenlämpötilassa dioksolaani on väritöntä nestemäistä ainetta. Yhdiste liukenee erittäin hyvin veteen, ja liukenee myös useisiin orgaanisiin liuottimiin kuten etanoliin, dietyylieetteriin ja asetoniin. Dioksolaani hydrolysoituu happojen vaikutuksesta etyleeniglykoliksi ja formaldehydiksi. Aine muodostaa melko helposti radikaaleja ja reagoi radikaali-initiaattoreiden läsnä ollessa alkylointireaktioilla.
Valmistus ja käyttö

Dioksolaania valmistetaan etyleeniglykolin ja formaldehydin reaktiolla. Reaktiota katalysoivat hapot, esimerkiksi p-tolueenisulfonihappo. Yhdiste tislataan veden kanssa atseotrooppisena seoksena ja erotetaan uuttamalla. Toinen tapa on etyleenioksidin ja formaldehydin reaktio.
Dioksolaani liuottaa hyvin vahoja, öljyjä sekä useita polymeerejä ja sitä käytetään niiden liuottimena korvaamaan kloorattuja hiilivetyjä. Yhdistettä käytetään myös liuottimena litiumioniakuissa. Lewis-happojen katalysoimana dioksolaani reagoi aldehydien kanssa muodostaen polymeerejä, esimerkiksi polyoksimetyleeniä.
Luettelo diplomaattisista edustustoista Sveitsissä

Tämä on luettelo diplomaattisista edustustoista Sveitsissä.
Tällä hetkellä pääkaupungissa Bernissä on 88 suurlähetystöä, kun taas Genevessä, jossa sijaitsee Yhdistyneiden kansakuntien Euroopan päämaja, on 33 lähetystöä, jotka ovat akkreditoituja Sveitsiin suurlähetystöinä. Useissa muissa maissa on Sveitsin akkreditoituja suurlähettiläitä Joidenkin maiden suurlähettiläät ovat akkreditoitu muista maista lähinnä Pariisista, Berliinistä ja Brysselistä.
Suurlähetystöt > Bernissä

| 0 | 1 | 2 |
| --- | --- | --- |
|   Albania   Algeria   Angola   Argentiina   Itävalta   Azerbaidžan   Valko-Venäjä   Belgia   Bosnia ja Hertsegovina   Brasilia   Bulgaria   Kamerun   Kanada   Chile   Kiina   Kolumbia   Kongon demokraattinen tasavalta   Costa Rica   Norsunluurannikko   Kroatia   Kuuba   Tšekki   Tanska   Dominikaaninen tasavalta   Ecuador   Egypti   Suomi   Ranska   Georgia   Saksa   Kreikka |   Guatemala   Pyhä istuin   Unkari   Intia   Indonesia   Iran   Irak   Irlanti   Israel   Italia   Japani   Jordania   Kazakstan   Pohjois-Korea   Korean tasavalta   Kosovo   Kuwait   Libanon   Libya   Liechtenstein   Liettua   Luxemburg   Pohjois-Makedonia   Malesia   Meksiko   Monaco   Montenegro   Marokko   Alankomaat   Nigeria   Norja   Oman   Pakistan |   Paraguay   Peru   Filippiinit   Puola   Portugali   Qatar   Romania   Venäjä   Saudi-Arabia   Serbia   Slovakia   Slovenia   Etelä-Afrikka   Espanja   Ruotsi   Thaimaa   Tunisia   Turkki   Ukraina   Yhdistyneet arabiemiraatit   Yhdistynyt kuningaskunta   Yhdysvallat   Uruguay   Venezuela   Vietnam |
Suurlähetystöt > Genevessä

(YK:n lähetystöt jotka toimivat  myös Yhdistyneiden kansakuntien lähetystöinä)
| --- | --- |
  Afganistan   Armenia   Benin   Bhutan   Burundi   Kambodža   Kap Verde   Tšad   Kongon tasavalta   Djibouti   El Salvador   Eritrea   Etiopia   Fidži   Honduras   Kenia   Kirgisia   Madagaskar:   Mali   Mauritania   Moldova   Mongolia   Mosambik   Myanmar     Nepal   Nicaragua   Ruanda   Sudan   Swazimaa   Tadžikistan   Turkmenistan   Uganda   Jemen   Sambia   Zimbabwe
Edustustot

Taiwan (Taipein talous- ja kulttuuritoimisto)
Euroopan unioni (delegaatio)
Palestiina (päädelegaatio)
Saharan demokraattinen arabitasavalta (edustusto)
Pohjois-Kyproksen turkkilainen tasavalta (edustusto)
Pääkonsulaatit ja konsulaatit > Baselissa

Italia
Pääkonsulaatit ja konsulaatit > Genevessä

| --- | --- |
  Algeria   Australia   Bahrain   Bangladesh   Belgia   Brasilia   Kanada (konsulaatti)   Taiwan (Taipein talousvirasto)   Egypti   Ranska   Saksa   Kreikka   Intia   Italia   Jamaika (konsulaatti)   Japani   Korean tasavalta   Kosovo (konsulaatti)   Kuwait   Malesia   Malta   Myanmar   Uusi-Seelanti:   Oman   Panama   Peru   Filippiinit   Portugali   Qatar   Venäjä   Saudi-Arabia   Serbia   Etelä-Afrikka   Sri Lanka (konsulaatti)   Espanja   Syyria   Trinidad ja Tobago   Turkki   Yhdistyneet arabiemiraatit   Yhdistynyt kuningaskunta   Vietnam (konsulaatti)
Pääkonsulaatit ja konsulaatit > Lausannessä

Chile (konsulaatti)
Pääkonsulaatit ja konsulaatit > Luganossa

Italia
Pääkonsulaatit ja konsulaatit > Zürichssä

Itävalta
Brasilia
Kiina
Kroatia
Dominikaaninen tasavalta
Ranska
Italia
Kosovo (Konsulaatti)
Peru
Portugali
Serbia
Espanja
Turkki
Akkreditoidut suurlähetystöt

| --- | --- |
  Andorra (Andorra la Vella)   Australia (Berliini)   Bahrain (Pariisi)   Bangladesh (Bryssel)   Bolivia (Berliini)   Brunei (Berliini)   Burkina Faso (Berliini)   Keski-Afrikan tasavalta (Bonn)   Kypros (Rooma)   Dominica (Bryssel)   El Salvador (Rooma)   Viro (Wien)   Päiväntasaajan Guinea (Pariisi)   Gabon (Pariisi)   Gambia (Pariisi)   Grenada (Bryssel)   Guinea (Pariisi)   Guinea-Bissau (Bryssel)   Haiti (Pariisi)   Honduras (Pariisi)   Islanti (Bryssel)   Jamaika (Berliini)   Kenia (Lontoo)   Laos (Berliini)   Latvia (Wien)   Lesotho (Bryssel)   Liberia (Pariisi):   Malawi (Bryssel)   Malta (Rooma)   Mauritius (Pariisi)   Myanmar (Pariisi)   Namibia (Bryssel)   Uusi-Seelanti (Berliini)   Niger (Pariisi)   Oman (Berliini)   Panama (Pariisi)   San Marino (San Marino)   Samoa (Bryssel)   São Tomé ja Príncipe (Bryssel)   Seychellit (Pariisi)   Sierra Leone (Bonn)   Singapore (Berliini)   Somalia (Pariisi)   Sri Lanka (Berliini)   Syyria (Pariisi)   Tanska (Berliini)   Tadžikistan (Wien)   Tansania (Berliini)   Togo (Bryssel)   Tonga (Lontoo)   Trinidad ja Tobago (Bryssel)   Yhdistyneet arabiemiraatit (Pariisi)   Uzbekistan (Berliini)   Zimbabwe (Berliini)
Saksan suurlähetystö Bernissä.
Venäjän suurlähetystö Bernissä
Venäjän pääkonsulaatti Genevessä.
Venäjän ja Valko-Venäjän YK:n pysyväedustusto Genevessä.
Käännös suomeksi
Erne

| Erne |
| --- | --- |
 Erne Enniskillenissä
Alkulähde:  Beaghy Lough
Laskupaikka:  Atlantti
Maat:  Irlanti, Yhdistynyt kuningaskunta
Pituus:  120 km
Virtaama:  101,7 m³/s
Valuma-alue:  4 372 km²
Erne (iiriksi Éirne) on 120 kilometriä pitkä joki Irlannissa ja Pohjois-Irlannissa. Joen valuma-alue on 4 372 neliökilometriä.
Erne saa alkunsa Beaghy Lough -järvestä Irlannissa. Se virtaa aluksi etelään, kääntyen sitten pohjoiseen ja laskien lopulta Pohjois-Irlannin puolella Donegalinlahteen Atlanttiin. Matkan varrella se virtaa usean järven läpi, joista suurimmat ovat Lough Gowna, Lough Oughter ja Lough Erne. Erne on suosittu kalastusalue.
Shannon-Ernen kanava yhdistää Ernen Shannonjokeen.
Aiheesta muualla

Kuvia tai muita tiedostoja aiheesta Erne Wikimedia Commonsissa
Mongkut

| Mongkut |
| --- | --- |
 
Siamin kuningas
Valtakausi:  2. huhtikuuta 1851 – 1. lokakuuta 1868
Kruunajaiset:  15. toukokuuta 1851
Edeltäjä:  Jessadabodindra
Seuraaja:  Chulalongkorn

Syntynyt:  18. lokakuuta 1804 Bangkok, Siam
Kuollut:  1. lokakuuta 1868 (63 vuotta) Bangkok, Siam
Puoliso:  Somanass Waddhanawathy  Debsirindra  Phannarai
Suku:  Chakri
Isä:  Buddha Loetla Nabhalai
Äiti:  Sri Suriyendra
Uskonto:  buddhalaisuus
Nimikirjoitus:  
Mongkut (Rama IV; 18. lokakuuta 1804 Bangkok, Siam – 1. lokakuuta 1868 Bangkok, Siam) oli Thaimaan neljäs ja merkittävin Chakri-dynastian kuningas vuosina 1851–1868. Nimellä Rama IV tunnettu kuningas oli aiemmin elänyt luostarissa ja kuninkaaksi tultuaan hän ryhtyi uudistamaan maataan eurooppalaisen esimerkin mukaisesti.
Ura luostarissa

Mongkut oli mennyt luostariin hieman ennen isänsä kuolemaa ja veljensä kruunaamista kuninkaaksi. Hän vietti luostarissa 26 vuotta ja loi merkittävän uran luostarilaitoksen uudistajana. Hänen munkkiaikanaan kuninkaan oma buddhalainen lahko Thammyutikanika sai luostarilaitoksessa johtavan roolin.
Kuninkaana

Veljensä kuoltua Mongkut luopui munkkielämästä. Hän muutti takaisin palatsiin ja hänet kruunattiin 1851 kuninkaaksi lukuisten amerikkalaisten ja eurooppalaisten vieraiden läsnä ollessa.
Jouduttuaan solmimaan 1855 muun muassa täyden oopiumin tuontivapauden antavan Bowringin sopimuksen englantilaisten kanssa Mongkut teki 1856 myös samansisältöisen sopimuksen Ranskan kanssa suojautuakseen Englannin ylivaltaa vastaan. Myöhemmin kuningas allekirjoitti samansisältöiset sopimukset useimpien eurooppalaisten valtioiden kanssa.
Rama IV:n aikana suhteet länsimaihin lähenivät. Uudet vaikutteet näkyivät myös kuvanveistossa ja arkkitehtuurissa sekä maalaustaiteessa.
Kuninkaan kuoltua hallitsijaksi nousi hänen poikansa Chulalongkorn.
Kuningas elokuvissa

Lännessä kuningas on tullut tunnetuksi kotiopettaja Leonowesin kirjasta Anna ja Siamin kuningas, josta on tehty myös samanniminen musikaali ja kaksi elokuvasovitusta. Kirja ja elokuvat ovat edelleen kiellettyjä Thaimaassa.
Aiheesta muualla

Kuvia tai muita tiedostoja aiheesta Mongkut Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  DDB  Trove 
Muut:  NARA  SNAC  IdRef  Te Papa (New Zealand)
Sigurd Slåttebrekk

Sigurd Slåttebrekk (s. 1968 Stavanger) on norjalainen pianisti.
Slåttebrekk sai 16-vuotiaaksi asti opetusta äidiltään. Tämän jälkeen häntä opettivat Einar Steen-Nøkleberg Norjan valtiollisessa musiikkikorkeakoulussa ja Jerome Lowenthal Juilliard Schoolissa. Lisäksi hän sai opetusta Lazar Bermanilta. Vuonna 1991 hän sai Rikskonsertenen "vuoden debytoijan" tunnustuksen. Vuonna 1997 Slåttebrekk julkaisi Maurice Ravelin pianosävellysten levytyksen, joka toi hänelle Spellemannprisenin sekä positiiviset arviot Schwann Opukselta ja American Record Guidelta. Samana vuonna pianisti kuitenkin jäi tauolle konserttiuraltaan.
Alf Knutsenin kanssa Slåttebrekk aloitti konsertoinnista taukoa pitäessään lapsille suunnatun Elias, pieni pelastuslaiva -animaatiosarjan, joka nousi huomattavaan suosioon Norjan televisiossa. Sitä alettiin näyttää myös lukuisissa muissa maissa. Vuonna 2002 Slåttebrekk palasi konserttilavoille pitämällä Robert Schumannin musiikista koostuneen sooloresitaalin Oslon kamarimusiikkifestivaalilla. Hän jatkoi myös levyttämistä. Hän on lisäksi opettanut Norjan valtiollisessa musiikkikorkeakoulussa. Vuonna 2012 Slåttebrekkille myönnettiin Fartein Valen -palkinto.
Demeklosykliini

| --- | --- |


Demeklosykliini
Systemaattinen (IUPAC) nimi
(4S,4aS,5aS,6S,12aR)-7-kloori-4-(dimetyyliamino)-1,6,10,11,12a-pentahydroksi-3,12-diokso-4a,5,5a,6-tetrahydro-4H-tetraseeni-2-karboksamidi
Tunnisteet
CAS-numero: 127-33-3
ATC-koodi: J01AA01
PubChem CID: 54680690
DrugBank: DB00618
Kemialliset tiedot
Kaava: C21H21N2ClO8 
Moolimassa: 464,848
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 174–178 °C (seskvihydraatti, hajoaa)
Liukoisuus veteen: 1,515 g/l (21 °C)
Farmakokineettiset tiedot
Hyötyosuus: 60–80 %
Proteiinisitoutuminen: 36–91 %
Metabolia: hepaattinen
Puoliintumisaika: 10–17 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Demeklosykliini (C21H21ClN2O8) on tetrasykliineihin kuuluva orgaaninen yhdiste. Sitä käytetään lääketieteessä antibioottina ja virheellisen hormonitoiminnan aiheuttaman hyponatremian hoitoon.
Ominaisuudet ja käyttö

Huoneenlämpötilassa demeklosykliini on keltaista kiteistä ainetta. Se eristettiin ensimmäisen kerran vuonna 1957 Streptomyces aureofaciens -aktinobakteerista ja geneettisesti muunneltua S. aureofaciens -kantaa käytetään yhdisteen tuottamiseen edelleen. Aine liukenee vähäisessä määrin veteen. Demeklosykliini on optisesti aktiivista ja sen kiertokyky laimeassa rikkihappoliuoksessa on –258.
Demeklosykliinin antibioottiset ominaisuudet perustuvat siihen, että se sitoutuu bakteerien ribosomiin ja estää proteiinisynteesin. Yhdiste on suhteellisen laajakirjoinen ja tehoaa sekä grampositiivisiin että gramnegatiivisiin bakteereihin ja eräisiin mykobakteereihin. Muihin tetrasykliineihin verrattuna demeklosykliini on hieman pitkävaikutteisempi. Vastustuskyvyn kehittymisen vuoksi ainetta ei enää juurikaan käytetä antibioottina. Demeklosykliini estää antidiureettisen hormonin vaikutuksia ja sitä voidaan käyttää antidiureettisen hormonin epäasianmukaisen erityksen oireyhtymästä aiheutuvan vakavan hyponatremian hoitoon.
Haittavaikutukset

Demeklosykliini voi aiheuttaa haittavaikutuksinaan huonovointisuutta oksentamista, ripulia ja ihon valoherkkyyttä. Pitkäaikaisen käytön haittavaikutuksena esiintyy vesitystautia.
Kuparimedestäjä

| Kuparimedestäjä |
| --- | --- |
 Kuparimedestäjänaaras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  cupreus
Kaksiosainen nimi
 Cinnyris cupreus  (Shaw, 1812) 
Synonyymit
 Nectarinia cuprea 
Infobox OKNimi-testi OKIUCN-testi OK: 
Kuparimedestäjä (Cinnyris cupreus) on medestäjien heimoon kuuluva varpuslintu.
Kuparimedestäjäkoiras.
Levinneisyys

Kuparimedestäjää tavataan Saharan eteläpuolissa Afrikassa. Lajin on kuvattu olevan runsaslukuinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.
Aiheesta muualla

Kuvia tai muita tiedostoja aiheesta Kuparimedestäjä Wikimedia Commonsissa
| --- | --- |
Taksonitunnisteet:  Wikidata: Q3182685  Wikispecies: Cinnyris cupreus  ADW: Cinnyris_cupreus  Avibase: 1F21FFE9E22F56E3  BirdLife: 22717945  BOLD: 118823  BOW: copsun2  CoL: 5Z75G  eBird: copsun2  EPPO: CINNCU  GBIF: 7340615  iNaturalist: 145192  ITIS: 916459  IUCN: 22717945  NCBI: 1664793  Observation.org: 77822  Open Tree of Life: 388833  Xeno-canto: Cinnyris-cupreus
Diatsoksidi

| --- | --- |


Diatsoksidi
Systemaattinen (IUPAC) nimi
7-kloori-3-metyyli-4H-1λ6,2,4-bentsotiadiatsiini-1,1-dioksidi
Tunnisteet
CAS-numero: 364-98-7
ATC-koodi: C02DA01
PubChem CID: 3019
DrugBank: DB01119
Kemialliset tiedot
Kaava: C8H7N2ClO2S 
Moolimassa: 230,676
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 330–331 °C 
Liukoisuus veteen: Ei liukene veteen
Farmakokineettiset tiedot
Hyötyosuus:  ?
Proteiinisitoutuminen: > 90 %
Metabolia: hepaattinen
Puoliintumisaika: 28 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi
Diatsoksidi (C8H7SN2ClO2) on heterosyklinen orgaaninen yhdiste. Yhdistettä käytetään lääketieteessä korkean verenpaineen ja liiallisen insuliininerityksen hoitoon. Diatsoksidi kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Diatsoksidi on huoneenlämpötilassa kiteistä ainetta. Se ei liukene veteen ja liukenee etanoliin ja emäksiin. Diatsoksidin vaikutusmekanismi perustuu siihen, että se avaa ja aktivoi ATP-herkkiä kaliumionikanavia. Tällöin sileä lihaskudos rentoutuu ja verisuonet laajentuvat, jolloin verenpaine laskee. Sydämen lyöntitiheys nousee. Kaliumionikanavien avautuminen vähentää insuliinin erittymistä haimasta. Diatsoksidia käytetään ruiskeena vaarallisen korkean verenpaineen hoidossa. Sitä käytetään myös hyperinsulinismien, jetanoliissa verensokeritaso on lian matala, hoidossa.
Haittavaikutukset

Diatsoksidin aiheuttamia haittavaikutuksia voivat olla esimerkiksi verenpianeen laskeminen liian alas, verensokeritaso nousu, veden kertyminen elimistöön ja turvotus ja sydämen rytmihäiriöt.
Valmistus

Diatsoksidia valmistetaan 2-aminosulfonyyli-4-kloorianiliinin ja trietyyliortoasetaatin välisellä reaktiolla.
Afrikan taistelut (ensimmäinen maailmansota)

Afrikan taistelut ensimmäisessä maailmansodassa käytiin Saksan siirtomaista Kamerunissa, Togossa, Lounais-Afrikassa ja Saksan Itä-Afrikassa. Britit pyrkivät valtaamaan Saksan siirtomaat, jotka olivat sodan alussa 3. elokuuta 1914 varautumattomia sodankäyntiin ja kärsivät varustepulasta. Ainoastaan Saksan Itä-Afrikan joukkojen komentaja, everstiluutnantti Paul von Lettow-Vorbeck kykeni jatkamaan sissisotaa sodan loppuun, vuoteen 1918 asti.
Aiheesta muualla

Kuvia tai muita tiedostoja aiheesta Afrikan taistelut (ensimmäinen maailmansota) Wikimedia Commonsissa
Eriksson, C. T.: Suomalainen brittiläisenä upseerina Lettow-Vorbeckia vastaan, Hakkapeliitta, 15.11.1932, nro 46, s. 13, Kansalliskirjaston digitaaliset aineistot.
Intian armeijan 10-paunainen vuoristotykki Itä-Afrikassa, luultavasti Victoriajärven alueella.
Lettow-Vorbeckin antautuminen.
Perfect Dark Zero

| Perfect Dark Zero |
| --- | --- |

Kehittäjä:  Rare
Julkaisija:  Microsoft Game Studios
Ohjaaja:  Chris Tilston
Tuottaja:  Richard Cousins ALee Schuneman Chris Kimmell
Käsikirjoittaja:  Dale Murchie
Säveltäjä:  David Clynick
Pelisarja:  Perfect Dark
Julkaistu:  NA 17. marraskuuta 2005 EU 2. joulukuuta 2005
Lajityyppi:  ensimmäisen persoonan ammuntapeli, hiiviskely
Pelimuoto:  yksinpeli, moninpeli
Ikäluokitus:  ESRB: M PEGI: 16+
Alusta:  Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK       : 
Perfect Dark Zero on Raren kehittämä ja Microsoft Game Studiosin julkaisema ensimmäisen persoonan ammunta- ja hiiviskelypeli. Peli julkaistiin Xbox 360:lle konsolin julkaisun yhteydessä loppuvuodesta 2005.
Pelin tarina sijoittuu vuoteen 2020, aikaan kolme vuotta ennen alkuperäisen Perfect Darkin tapahtumia.
Vastaanotto

The Guardian listasi pelin yhdeksi 30:stä kaikkien aikojen huonoimmista videopeleistä. Listauksessa viitattiin pelin vanhentuneeseen suunnitteluun, heikkoon ammuskeluun, kehnoon tekoälyyn sekä kliseiseen miljööseen.
IGN:n arvostelun mukaan yksinpelimoodin suurimmat ongelmat ovat vastustajien tekoäly ja heikko tarina. Tarina ei vaikuta pelattavuuteen, mutta "on vaikeaa jättää huomaamatta miten naurettavan huono se on". Peli sai IGN:n arvostelussa arvosanaksi 8.4/10.
Porin Ässien SM-liigakausi 2002–2003

| Porin Ässät kaudella 2002–2003 |
| --- | --- |
Runkosarjassa:  10.
Lopullinen sijoitus:  10.
Kausi:  19 – 8 – 4 – 25 (50 p)
Koti:  10 – 6 – 1 – 11 (27 p)
Vieras:  9 – 2 – 3 – 14 (23 p)
Tehdyt maalit:  125
Päästetyt maalit:  154
Joukkue
Toimitusjohtaja:   Antti Heikkilä    Risto Kuparinen (7.2.2003 alkaen)
Päävalmentaja:   Mika Toivola
Valmentaja:   Karri Kivi
Kapteeni:   Jari Korpisalo
Varakapteenit:   Markku Tähtinen    Pasi Peltonen    Jarkko Glad
Kotiareena:  Porin jäähalli
Yleisökeskiarvo:  3 471
Tilastojen kärjessä
Maalit:   Samu Wesslin (15)
Syötöt:   Markku Tähtinen (15)
Pisteet:   Samu Wesslin (26)
Jäähyt:   Jarkko Glad (100 min)
Plus/miinus:   Timo Salonen (+15)
Voitot:   Scott Langkow (14)
Päästettyjen maalien keskiarvo:   Scott Langkow (2,56)
Porin Ässien SM-liigakausi 2002–2003 oli jääkiekkoseura Porin Ässien 27. kausi jääkiekon SM-liigassa ja 35. kausi Suomen jääkiekon korkeimmalla sarjatasolla. Joukkueen sijoitus runkosarjassa oli 10. eli neljänneksi viimeinen. Joukkue jäi kuuden pisteen päähän viimeisestä pudotuspelipaikasta. Edellisellä kaudella joukkue oli jäänyt runkosarjassa sijalle 11. Runkosarjan avausottelu oli 17. syyskuuta 2002 vieraissa Rauman Lukkoa vastaan ja kauden päätösottelu 9. maaliskuuta 2003 kotona Tampereen Ilvestä vastaan.
Runkosarja

Ässät pelasi kauden 2002–2003 avausottelunsa vieraissa Rauman Lukkoa vastaan. Joukkue hävisi ottelun jatkoajan päätteeksi maalein 5–4. Kotiavauksessaan Ässät kaatoi Oulun Kärpät lukemin 4–1. Tämän jälkeen joukkue voitti vieraissa JYPin, mutta hävisi kotonaan niukasti HIFK:lle. Seuraavista kuudesta ottelusta joukkue pelasi neljä tasapeliä, joista kolme kotona. Kaikki kotona pelatut tasapelit päättyivät 2–2. Pääasiassa tasapeleistä ja tappioista koostuneen alkukauden jälkeen joukkue voitti kolme ottelua peräkkäin, joista viimeinen päättyi jatkoaikavoittoon Lukosta lukemin 3–2. Ensimmäiset 13 ottelua tuottivat viisi voittoa, neljä tasapeliä ja 15 pistettä.
Lokakuun loppupuolella Ässät ajautui tappioputkeen. Joukkue hävisi seitsemän peräkkäistä ottelua, joista yhden yli kolmen maalin erolla, lukemin 5–1 Kärpille. Joukkue katkaisi tappioputkensa lähes kuukausi sen alkamisen jälkeen 19. marraskuuta pelaamalla Bluesin kanssa tasapelin, mutta hävisi sen jälkeen neljä ottelua. Marraskuussa Ässät ei voittanut ainuttakaan ottelua ja keräsi kahdeksasta ottelusta kuukauden aikana vain yhden pisteen. Useimmat häviöistä tulivat niukasti yhden tai kahden maalin erolla.
Joulukuussa joukkueen tulokset paranivat. Kuukauden ensimmäisessä ottelussa tullut voitto Pelicansista oli joukkueen ensimmäinen voitto yli kuukauteen, edellisen tultua 19. lokakuuta Lukkoa vastaan. Seuraavassa ottelussa Kärpät murskasi Ässät maalein 10–2. Kuukauden lopuista kuudesta ottelusta joukkue voitti kolme ja pelasi kaksi tasapeliä. Ainoa tappio tuli niin ikään Kärpille. Voitoista suurin tuli Ilvestä vastaan numeroin 2–6. Vuoden 2002 päätösottelunsa Ässät pelasi Lukon vieraana. Ottelu päättyi tasan 1–1.
Tammikuu alkoi joukkueelta voitokkaasti, kun se voitti neljästä ottelustaan kolme, joista kaksi vieraskaukalossa. Jokainen ottelu päättyi maalin erolla. Tammikuun alun jälkeen joukkueen voittaminen tyrehtyi jälleen, kun se voitti 14 ottelusta vain kaksi ja hävisi 11, joista kolme jatkoajalla. Tammikuun puolivälissä Ässät pelasi kolme ottelua kolmeen päivään, voittamalla Pelicansin 5–0 mutta häviämällä Tapparalle 5–0 ja Lukolle 3–1. Myös Jokerit kaatoi joukkueen vieraissa 5–0. JYP päihitti Ässät lyhyen ajan sisään kahdesti yhdellä maalilla, ensin tammikuun lopulla 1–0 ja myöhemmin helmikuun puolivälissä 0–1.
Yhdeksässä viimeisessä ottelussa Ässät ylsi pisteille kahdeksasti. Kahden jatkoaikatappion sekä yhden voiton ja häviön jälkeen joukkue voitti viisi viimeistä otteluaan. Voittoputken aikana vastustaja jäi kahdesti maaleitta. Viimeinen vierasottelu 1. maaliskuuta Pelicansia vastaan päättyi voittoon lukemin 3–5. Kauden kaksi päätösottelua olivat kumpikin kotona. Ensimmäisessä joukkue päihitti Tapparan niukasti 1–0 ja toisessa Ilves kaatui selvemmin numeroin 4–1.
Sarjataulukko SM-liigakaudella 2002–2003

Lähde: The Internet Hockey Database
| Joukkue | Ottelut | Voitot | Tasapelit | Jatkoaikahäviöt | Häviöt | Tehdyt maalit | Päästetyt maalit | Maaliero | Pisteet |
| --- | --- | --- | --- | --- | --- | --- | --- | --- | --- |
| HPK | 56 | 39 | 7 | 2 | 8 | 209 | 125 | +84 | 87 |
| Jokerit | 56 | 35 | 6 | 0 | 15 | 154 | 108 | +46 | 76 |
| Kärpät | 56 | 32 | 8 | 1 | 15 | 187 | 141 | +46 | 73 |
| Blues | 56 | 27 | 10 | 4 | 15 | 166 | 145 | +21 | 68 |
| Tappara | 56 | 29 | 5 | 2 | 20 | 156 | 119 | +37 | 65 |
| JYP | 56 | 28 | 7 | 2 | 19 | 152 | 146 | +6 | 65 |
| HIFK | 56 | 23 | 9 | 2 | 22 | 177 | 165 | +12 | 57 |
| TPS | 56 | 24 | 6 | 2 | 24 | 138 | 138 | 0 | 56 |
| Lukko | 56 | 21 | 8 | 5 | 22 | 130 | 153 | -23 | 55 |
| Ässät | 56 | 19 | 8 | 4 | 25 | 125 | 154 | -29 | 50 |
| SaiPa | 56 | 19 | 6 | 4 | 27 | 134 | 172 | -38 | 48 |
| Pelicans | 56 | 15 | 2 | 4 | 35 | 120 | 182 | -62 | 36 |
| Ilves | 56 | 10 | 4 | 5 | 37 | 111 | 211 | -100 | 29 |